open-index/open-wikipedia-markdown huggingface dataset:
A Escusalla

O topónimo **A Escusalla** pode referirse a:

;En Galiza
***A Escusalla**, lugar da parroquia de Monte Redondo, no concello de Padrenda;
***A Escusalla**, lugar da parroquia de Pontedeva, no concello de Pontedeva.

## Véxase tamén
### Outros artigos
Ricardo Pita

O nome **Ricardo Pita** pode referirse a:

* **Ricardo Pita**, impresor galego;
* **Ricardo Pita Bermúdez**, xornalista e político galego, fillo do anterior (f. 1897);
* **Ricardo Luís Pita Fernández**, filólogo e numismático galego;
* **Ricardo Pita**, músico e cantante ecuatoriano de pop-rock.
Cabanelas, Ribadumia, Ribadumia

**Cabanelas** é un lugar da parroquia de Ribadumia no concello pontevedrés de Ribadumia, na comarca do Salnés. Tiña 155 habitantes no ano 2016 segundo datos do IGE, dos que 82 eran mulleres e 73 homes, o que supón manter a poboación que tiña en 2010, cando eran 154 veciños, pero un leve descenso respecto a 2005, cando eran 159.

## Lugares e parroquias 
### Lugares de Ribadumia 
### Parroquias de Ribadumia
A Escusa

O topónimo **A Escusa** pode referirse a:

;En Galiza
***A Escusa**, lugar da parroquia de San Xoán de Poio, no concello de Poio;
***A Escusa**, lugar da parroquia da Chenlo, no concello do Porriño;
***A Escusa**, lugar da parroquia de Ribadumia, no concello de Ribadumia.

## Véxase tamén
### Outros artigos
Luciano Pérez Riveira

**Luciano Pérez Riveira**, nado no Vicedo en 1899 e finado en Cádiz en 1979, foi un comerciante e político galego.

## Traxectoria 
Fillo de Serafín Pérez. Comerciante. Militante do PSOE, foi un dos fundadores do pósito de pescadores e da agrupación socialista do Vicedo. Foi elixido alcalde de Riobarba en 1933 logo da repetición dunhas eleccións nas que a ORGA obtivo oito concelleiros, dous os socialistas e outros dous o Partido Republicano Conservador. Logo do golpe de Estado do 18 de xullo de 1936 fuxiu e tivo contactos con Jesús Iglesias Escourido. Logo estivo agochado nun foxo da súa casa do Vicedo ata 1940. Entregouse o 1 de abril de 1940, pasou nove días no depósito de Viveiro e despois foi trasladado ao cárcere provincial. Implicado en catro causas, foi xulgado en consello de guerra e condenado a 12 anos de prisión. Saíu en liberdade o 10 de abril de 1941. Nunha causa anterior fora declarado en rebeldía e fóranlle incautados os bens. Traballou de mariñeiro, foi á costeira do bonito e traballou na construción da liña de Feve. Cando se xubilou trasladouse a Cádiz onde vivía o seu fillo Manuel e alí morreu en 1979.

## Notas 
## Véxase tamén 
### Ligazóns externas 
* Ficha en Represión franquista en Lugo
Dani Góngora

**Daniel Góngora Rodríguez**, coñecido como **Dani Góngora**, nado en Almería (Andalucía) o 11 de abril de 1994, é un futbolista profesional español que xoga de dianteiro no Real Jaén.

## Traxectoria 
Nado en Almería, Andalucía, Góngora formouse nas categrías inferiores do Real Madrid, UCD La Cañada Atlético, Sevilla FC e Granada CF. O seu debut en categoría absoluta foi no ano 2013 co UD San Sebastián de los Reyes da Terceira División, xogando posteriormente nos Los Molinos CF e no Marino de Luanco. No ano 2016 asinou co CD Lugo da Segunda División, sendo asignado ao filial lucense da Primeira Autonómica. O 5 de marzo debuta co primeiro equipo na categoría de prata. saíndo en substitución de Fede Vico na derrota do equipo lucense por 1−2 no Anxo Carro ante a UD Almería.

## Notas 
## Véxase tamén 
### Ligazóns externas 
* Datos do xogador en resultados-futbol.com
José María Gallo Gallo

**José María Gallo Gallo**, nado na Pontenova cara a 1911 e finado en Lugo o 29 de abril de 1937, foi un mestre e político galego.

## Traxectoria 
Mestre na Pontenova. Foi tesoureiro do Sindicato Minero de Vilaoudriz en 1933 e presidente do Partido Republicano Radical Socialista de Vilaoudriz. Foi depositario interino do concello de Vilaoudriz ata novembro de 1933. Foi nomeado alcalde de Vilaoudriz en 1936.

Logo do golpe de Estado do 18 de xullo de 1936 foi detido e xulgado en Lugo por rebelión militar. Condenado á pena de morte, foi executado nas tapias do cuartel da Garda Civil de Lugo o 29 de abril de 1937 con Manuel Enríquez Fernández, Eduardo Suárez García, Daniel Fernández López, Marcelino Alba Meicín, Antonio García Gómez, Emilio Timiraos Cervo e Faustino Fernández Cartategui.

## Notas 
## Véxase tamén 
### Ligazóns externas 
* Ficha en Represión franquista en Lugo
Aurelio Núñez Prieto

**Aurelio Núñez Prieto**, nado en Vilamartín de Valdeorras cara a 1895 e finado na Rúa nos anos corenta, foi un ferreiro e político galego.

## Traxectoria 
Ferreiro, instalouse na Rúa. Afiliado á Sociedad de la Tierra de Fontei da UGT e militante do PSOE. Logo do triunfo da Fronte Popular nas eleccións de febreiro de 1936, foi designado concelleiro e nomeado despois alcalde da Rúa. Logo do golpe de Estado do 18 de xullo de 1936 fuxiu e estivo agochado na casa da súa nai e na doutros veciños. Foi detido o 10 de febreiro de 1938 cando estaba agochado no faiado da súa casa no barrio da Estación da Rúa. Non foi procesado. Abríronlle expediente de responsabilidades políticas en 1938, do que resultou unha multa de 200 pesetas en 1941. Morreu de leucemia nos anos corenta.
## Notas 
## Véxase tamén 
### Ligazóns externas 
* Expediente de responsabilidades políticas de Aurelio Núñez Prieto.

* La mala suerte de don Aurelio
Benito Feijoo Seguín

**Benito Feijoo Seguín**, nado en Sandiás o 17 de xullo de 1894 e finado en Séméac (Francia) en 1968, foi un sindicalista e político galego.

## Traxectoria 
Canteiro de profesión. Membro da Sociedad de Oficios Varios de Cervás, da UGT e afiliado á Agrupación Socialista de Ares. Foi detido en 1934 e estivo na cadea de Pontedeume, de onde saíu o 26 setembro, trasladándose a Ferrol onde traballou para o Concello. Coa folga xeral revolucionaria de 1934 volveu ser detido o 16, e condenado en consello de guerra o 13 de xaneiro de 1935 a 26 anos de reclusión maior. Trasladado á prisión de Pamplona para cumprir condena, o 25 de maio a súa causa foi sobresida e quedou en liberdade. Logo do triunfo da Fronte Popular en febreiro de 1936, foi nomeado alcalde de Ares.

Logo do golpe de Estado do 18 de xullo de 1936 agochouse e estivo fuxido durante toda a guerra. Foi procesado por rebelión militar en 1937 e declarado en rebeldía. O 21 de xullo do 1939 conseguiu embarcar en Ares con outros 26 republicanos na evasión do bou *Ramón*. Chegou a Francia e foi internado no campo de Le Barcarès. Despois da liberación traballou como canteiro e seguiu vinculado á UGT de Amberieu en Bugey (Ain), que representou no II Congreso do PSOE no exilio (1946). Foi elixido membro da Asemblea de Delegados Departamentais do PSOE no exilio para 1949 e 1950. En 1950 representou á Sección de Seyssel (Ain) no IV Congreso do PSOE no exilio. Despois trasladouse a Tarbes (Altos Pireneos) onde formou parte da Sección do PSOE, á que representou no VI e IX Congresos do PSOE. En decembro de 1967 era presidente da Sección do PSOE de Tarbes (Altos Pireneos).
A súa muller Dolores Seijas Montero foi procesada en 1939 por encubrir os fuxidos que asaltaron e marcharon no bou *Ramón*.

## Notas
Abrente (1969)

***Abrente*** é unha publicación da Real Academia Galega de Belas Artes "Nosa Señora do Rosario", destinada a difundir os estudos e traballos de investigación histórico-artística dos membros da mesma. O primeiro número foi publicado en 1969. O número 38 e posteriores encóntranse dispoñibles para a súa consulta en liña.

A revista *Abrente* conta con 7 seccións que tratan as diferentes manifestacións artísticas: Pintura e Gravado; Escultura; Arquitectura; Música; Arqueoloxía e Museoloxía; Artes da Imaxe e Expertos nas Artes.

## Temas (revista en liña) 
### Volumes 38 e 39 
* Arquitectura eclesiástica
* Arte sacra
* Estudo de costumes toledanas
* Arquitectura militar
* Obra gráfica galega

### Volumes 40 e 41 
* Arquitectura monástica e eclesiástica
* Música sacra
* Arquitectura pública
* Revistas galegas
* Pintura

### Volumes 42 e 43 
* Arquitectura eclesiástica
* Cartografía
* Pintura e gravados
* Música

### Volume 44 
* Reflexións arquitectónicas
* Camiño de Santiago
* Iconografía galega da Idade Media
* Pintura

### Volume 45 
* Arte románica en Galiza
* Arquitectura árabe
* Picasso
* Arquitectura eclesiástica
* Conservación da arte medieval

### Volume 46 
* Arquitectura eclesiástica
* Arquitectura penitenciaria
* Arquitectura moderna
* Castelao como pintor
* Arte compostelá
* Montaxe do *Guernica*

## Normas de publicación 
* As normas de publicación orixinais encóntranse na páxina oficial da Real Academia Galega de Belas Artes.
* Os artigos poden ser escritos tanto en castelán como en galego.
* A publicación da revista tivo periodicidade anual até o nº 46 (2014).

## Equipo directivo (último número) 
* **Directora**: María de las Mercedes Goicoa Fernández (Presidenta da R.A.G. de BB.AA)
* **Secretario**: Ramón Yzquierdo Perrín

#### Comité de redacción 
* María Victoria Carballo-Calero Ramos
* Xurxo Lobato Sánchez
* Xosé López Calo
* Acisclo Manzano Freire
* José Carlos Valle Pérez
* Ramón Yzquierdo Perrín

#### Comité científico 
* Joaquín Cánovas Belchí
* Mireia Freixa Serra
* Antonio Garrido Moreno
* José Luis Gutiérrez Robledo
* María del Carmen Lacarra Ducay
* María del Mar Lozano Bartolozzi
* Pedro de Llano Cabado
* Luigi Marino
* Ferdinando Maurici
* José Miguel Merino de Cáceres
* María de las Cruces Morales Saro
* Carmen Morte García
* Pedro Navascués Palacio
* Juan Francisco Noguera Giménez
* Francisco Javier de la Plaza Santiago
* Concepción Porras Gil
* Alberto Villar Movellán

## Autores destacados 
* Xosé Filgueira Valverde
* Rogelio Groba y Groba
* Ángel del Castillo 
* Francisco Vales Villamarín
* Emilia Pardo Bazán
* Eusebio da Guarda (*Presidente de Honor*)

## Véxase tamén
### Bibliografía 
* 
* 

### Outros artigos 
* Lista de publicacións impresas da provincia da Coruña
### Ligazóns externas
*Información sobre a revista na páxina web da Academia Galega de Belas Artes.
Seattle Mariners

Os **Seattle Mariners** son un equipo profesional estadounidense de béisbol con sede na cidade de Seattle, Washington. O club compite na Major League Baseball (MLB) como membro da Divisón Oeste da American League (AL). O equipo uniusee á AL como franquía de expansión en 1977. Desde xullo de 1999 o campo onde xogan os seus partidos como local é o Safeco Field, localizado na veciñanza do SoDo. O nome de "Mariners" provén da prominencia da cultura marítima na cidade, aínda que ás veces son chamados de forma abrebiada os M's. As actuais cores do equipo, o azul, o verde e o prata, foron adoptadas antes da temporada de 1993 substituíndo as orxinais azul e dourada.

## Notas 
## Véxase tamén 
### Ligazóns externas 
* Sitio web oficial
O Cruceiro Vello, Ribadumia, Ribadumia

**O Cruceiro Vello** é un lugar da parroquia de Ribadumia no concello pontevedrés de Ribadumia, na comarca do Salnés. Segundo o IGE en 2016 tiña 194 habitantes (95 mulleres e 99 homes), 7 menos ca en 2010 e 19 máis ca en 2005.

## Lugares e parroquias 
### Lugares de Ribadumia 
### Parroquias de Ribadumia
O Curuto, Ribadumia, Ribadumia

**O Curuto** é un lugar da parroquia de Ribadumia no concello pontevedrés de Ribadumia, na comarca do Salnés, segundo consta no Nomenclátor de Galicia . Non obstante, o IGE non rexistra habitantes neste lugar no censo de 2016 , polo que non se poden achegar datos da súa poboación.

## Lugares e parroquias 
### Lugares de Ribadumia 
### Parroquias de Ribadumia 
## Notas
O Curuto

O topónimo **O Curuto** pode referirse a:

;En Galiza
***O Curuto**, lugar da parroquia de Barro, no concello de Barro;
***O Curuto**, lugar da parroquia de Franza, no concello de Mugardos;
***O Curuto**, lugar da parroquia de Ribadumia, no concello de Ribadumia.

## Véxase tamén
### Outros artigos
O Freixo, Ribadumia, Ribadumia

**O Freixo** é un lugar da parroquia de Ribadumia no concello pontevedrés de Ribadumia, na comarca do Salnés. Tiña 295 habitantes no ano 2016 segundo datos do IGE, dos que 165 eran mulleres e 130 homes, o que representa un leve descenso respecto ó ano 2010, cando eran 303, pero un aumento notable respecto a 2005, cando eran 195.

## Lugares e parroquias 
### Lugares de Ribadumia 
### Parroquias de Ribadumia
A Bouciña, Lois, Ribadumia

**A Bouciña** é un lugar da parroquia de Lois no concello pontevedrés de Ribadumia, na comarca do Salnés. Tiña 139 habitantes no ano 2016 segundo datos do IGE, dos que 68 eran mulleres e 71 homes, o que representa un descenso respecto ó ano 2010, cando eran 142 veciños, para recuperar a poboación que tiña en 2005, cando tamén eran 139.

## Lugares e parroquias 
### Lugares de Lois 
### Parroquias de Ribadumia
Rabuñade

O topónimo **Rabuñade** pode referirse a:

;En Galiza
***Rabuñade**, lugar da parroquia de Oliveira, no concello de Ponteareas; 
***Rabuñade**, lugar da parroquia de Ribadumia, no concello de Ribadumia;
***Rabuñade**, lugar da parroquia de Baión, no concello de Vilanova de Arousa.

## Véxase tamén
### Outros artigos
***Rabuñado**, lugar da parroquia de Berres, no concello da Estrada;
***Rabuñas**, lugar da parroquia de Fisteus, no concello de Curtis;
***Rabuña**, lugar da parroquia de Seivane de Vilarente, no concello de Abadín.
Juan Salgado Pérez

**Juan Salgado Pérez**, nado no Carril (Vilagarcía de Arousa) o 22 de decembro de 1886 e finado en Cambados o 30 de outubro de 1978, foi un avogado e político galego.

## Traxectoria 
Fillo de Ramón Salgado Betanzos e irmán de Ramón Salgado Pérez. Estudo o bacharelato no Instituto de Pontevedra. Licenciado en Dereito pola Universidade de Santiago de Compostela en 1908. Asentouse en Cambados onde abriu despacho profesional. Foi xuíz municipal de Meis en 1920. Na ditadura de Primo de Rivera foi nomeado alcalde de Cambados o 18 de xaneiro de 1924, ocupando o cargo até 1930. Volveu ser alcalde de Cambados durante a Segunda República. Finou en Cambados con 91 anos.

## Recoñecementos 
Recibiu a Gran Cruz da Orde de San Raimundo de Peñafort.

## Vida persoal 
Casou con Marina Fariña Gómez e foi pai de Dolores Salgado Fariña.

## Notas 
## Véxase tamén 
### Bibliografía 
* 

### Ligazóns externas 
* Alcaldes de Cambados dende 1909 ata 2008
A Carrasqueira, Sisán, Ribadumia

**A Carrasqueira** é un lugar da parroquia de Sisán no concello pontevedrés de Ribadumia, na comarca do Salnés. Tiña 87 habitantes no ano 2016 segundo datos do IGE, dos que 47 eran mulleres e 40 homes, o que representa un descenso respecto ós anos 2010, cando eran 102, e 2005, cando eran 101.

## Lugares e parroquias 
### Lugares de Sisán 
### Parroquias de Ribadumia
Manuel Silva Núñez

**Manuel Silva Núñez**, nado en 1884 e finado en Cambados o 28 de decembro de 1963, foi un avogado e político galego.

## Traxectoria 
Nos anos finais da Restauración foi o líder do Partido Conservador en Cambados. Ao rematar a ditadura de Primo de Rivera foi nomeado alcalde de Cambados. Volveu ser nomeado alcalde logo do golpe de Estado do 18 de xullo de 1936.

## Vida persoal 
Casou con Carmen González Estévez e foi pai de Jaime Silva González.
## Notas 
## Véxase tamén 
### Bibliografía 
* 
### Ligazóns externas 
* Alcaldes de Cambados dende 1909 ata 2008
José Manuel Silva Losada

**José Manuel Silva Losada**, coñecido como **Sakuska**, nado en Cambados cara a 1897, foi un empresario e político galego.

## Traxectoria 
Emigrante na Arxentina, ao seu regreso foi propietario da empresa de autobuses Plus Ultra, que cubría a liña entre Cambados e Pontevedra. Posteriormente montou o Café Sakuska e máis tarde puxo un coche de servizo público. Secretario da Agrupación Socialista de Cambados, co triunfo da Fronte Popular nas eleccións de febreiro de 1936, foi nomeado concelleiro e elixido alcalde de Cambados o 15 de marzo.

Co golpe de Estado do 18 de xullo de 1936 foi detido. O 24 de setembro foi posto a disposición do comandante militar de Pontevedra polo delegado de Orde Pública xunto a Elías Porto Trigo e Antonio Chaves del Río, detidos no cárcere de Cambados. Foi xulgado en Consello de guerra o 10 de decembro de 1936, con Antonio Chaves del Río, Peregrino Pontevedra González, Juan José Varela Oubiña, Manuel Bugallo Martínez e Manuel Martínez Piñeiro. Condenado a cadea perpetua, pasou polo campo de concentración da illa de San Simón, foi trasladado ao Forte de San Cristovo de Pamplona en maio de 1937, para finalmente cumprir condena na Prisión Central de Figueirido dende xullo de 1940, de onde saíu en liberdade provisional en 1941. Despois dedicouse a seguros, representacións e outros negocios.

## Notas 
## Véxase tamén 
### Bibliografía 
* 

### Ligazóns externas 
* Alcaldes de Cambados dende 1909 ata 2008
As Quintáns, Sisán, Ribadumia

**As Quintáns** é un lugar da parroquia de Sisán no concello pontevedrés de Ribadumia, na comarca do Salnés, segundo consta no Nomenclátor de Galicia . Non obstante, o IGE non rexistra habitantes neste lugar no censo de 2016 , polo que non se poden achegar datos da súa poboación.

## Lugares e parroquias 
### Lugares de Sisán 
### Parroquias de Ribadumia 
## Notas
Bodegón de caza, hortalizas e froitas

O ***Bodegón de caza, hortalizas e froitas*** de Juan Sánchez Cotán, ás veces coñecido como ***Bodegón do cardo***, é pola súa data (1602) unha das primeiras naturezas mortas europeas. É unha pintura executada ó óleo sobre lenzo e mide 68 centímetros de alto por 89&nbsp;cm de ancho.

Neste bodegón represéntanse varios paxaros cazados, unhas froitas colgando (limóns e mazás) e, á beira dereito, a enorme figura dun cardo. Outras hortalizas alíñanse nesta especie de xanela, marco xeométrico do que parecen sobresaír como un trompe-l'œil: tres cenorias e dous ravos. O bodegón era un xénero moi característico do século XVII.

Este cadro exponse no Museo do Prado de Madrid, onde chegou por compra grazas ós fondos do Legado Villaescusa (1991) e ós beneficios da exposición de Velázquez do ano anterior.

Pertenceu anteriormente ó infante don Sebastián Gabriel. En 1835 foille incautado, xunto co resto da súa colección, por terse adherido á causa carlista. Tres anos máis tarde ingresou no extinto Museo da Trindade. Aínda que este museo foi absorbido en 1872 polo Prado, o cadro non pasou a este, posto que once anos atrás (1861) a colección fóralle devolta ó infante, permanecendo en poder dos seus herdeiros até a súa compra polo Prado xa a finais do século XX.
Bodegón con vasillas (Zurbarán)

***Bodegón con vasillas*** é un óleo sobre lenzo do pintor barroco español Francisco de Zurbarán. Mide 46 centímetros de alto por 84&nbsp;cm de ancho. Está datada cara ao ano 1650 e atópase no Museo do Prado de Madrid (España).

Trátase dun sinxela pero exemplar composición con catro obxectos da vaixela tradicional e a luz como únicos protagonistas. Tres vasillas moi oleiras e outro tres pezas de metal —unha copa traballada e dúas bandexas. O pintor, seducido pola "pura técnica pictórica, as texturas e o goce estético", colocounos sobre unha repisa, ben aliñados e enmarcados por un fondo neutro. Considérase obra exemplar entre os poucos bodegóns conservados do pintor estremeño, apreciándose a conxunción maxistral do cru realismo e a tenrura polas pequenas cousas cotiás, que dan como resultado un misticismo rústico e de fermosa solidez. Outra versión do cadro, case idéntica e catalogada tamén como autógrafa, consérvase no MNAC de Barcelona.

## Notas
O Mosqueiro

O topónimo **O Mosqueiro** pode referirse a:

;En Galiza
***O Mosqueiro**, lugar da parroquia de Sisán, no concello pontevedrés de Ribadumia;
***O Mosqueiro**, lugar da parroquia de Parada de Outeiro, no concello ourensán de Vilar de Santos.

## Véxase tamén
### Outros artigos
Mosqueiros

O topónimo **Mosqueiros** pode referirse a:

;En Galiza
***Mosqueiros**, lugar da parroquia de Portela, no concello de Barro;
***Mosqueiros**, lugar da parroquia de Castiñeiras, no concello de Ribeira;
***Mosqueiros**, lugar da parroquia de Nogueira, no concello de Sobrado;
***Os Mosqueiros**, lugar da parroquia de Trasmonte, no concello de Friol.

## Véxase tamén
### Outros artigos
Minnesota Twins

Os **Minnesota Twins** son un equipo profesional estadounidense de béisbol con sede na cidade de Minneapolis, Minnesota. O club compite na Major League Baseball (MLB) como membro da Divisón Central da American League (AL). O nome do equipo provén do alcume da área metropolitana de Minneapolis-St. Paul, Twin Cities (do inglés: *Cidades Xemelgas*). Desde 2010 xogan os seus partidos como local no Target Field, campo con capacidade para 38.885 espectadores.

## Notas 
## Véxase tamén 
### Ligazóns externas 
* Sitio web oficial
Isópodos

A dos **isópodos** (*Isopoda*) é unha orde de crustáceos malacostráceos eumalacostráceos da superorde dos peracáridos, a que presenta máis diversidade biolóxica.

Comprende unhas 10&nbsp;000 especies, distribuídas en nove subordes, de ampla distribución en toda clase de medios, especialmente no mariño, aínda que tamén existen especies dilciacuícolas e mesmo terrestres.

Estudos filoxenéticos e dos fósiles, dan indicios de que esta orde data polo menos do paleozoico, hai uns 300 millóns de anos.

## Características 
O seu corpo consta de tres rexións ou tagmas: cabeza, tórax e abdome.

A cabeza posúe dous pares de antenas; o primeiro está ben desenvolvido e utilízano para explorar, saborear e ulir a comida; o segundo é pequeno e invisíbel externamente.

O tórax está formado por oito segmentos, cada un dos cales ten un par de patas; o primeiro segmento ten fusionada a cabeza; os sete segmentos restantes forman o pereion.

Ao final do abdome presentan un par de apéndices chamados urópodos.

Adoitan seren de pequeno tamaño, e algunhas especies teñen a capacidade de enrolarse formando *bólas*.

## Taxonomía 
[miniatura|250px|*[Armadillidium granulatum*, un isópodo terrestre desenrolándose.]]
miniatura|250px|Exemplos de isópodos mariños.

### Descrición 
A orde foi descrita en 1817 polo sacerdote católico e notábel entomólogo francés Pierre André Latreille.

### Etimoloxía 
O nome científico da orde, *Isopoda*, é un substantivo neutro plural do latín científico que está formado polos elementos  *iso-* e *-poda*, tirados do elemento do grego antigo ἰσο- *iso-*, derivado do termo ἴσος *ísos*, 'igual', e o substantivo πούς, ποδός *poús, podós*, 'pé', 'pata', facendo referencia a que todas as patas que posúen estes animais son iguais.  O termo foi usado por primeira vez en 1835 en francés como *isopode*.

* Suborde *Phreatoicidea* Stebbing, 1893
* Suborde *Anthuridea* Monod, 1922
* Suborde *Microcerberidea* Lang, 1961
* Suborde *Flabellifera* Sars, 1882
* Suborde *Asellota* Latreille, 1802
* Suborde *Calabozoida* Van Lieshout, 1983
* Suborde *Valvifera* Sars, 1882
* Suborde *Cymothoida*
* Suborde *Epicaridea* Latreille, 1831
* Suborde *Oniscidea* Latreille, 1802

Porén, o ITIS considera ademais a
* Suborde *Gnathiidea* Leach, 1814 

## Notas 
## Véxase tamén 
### Bibliografía 
* Brandt, A. & Poore, G. C. B. (2003): "Higher classification of the flabelliferan and related Isopoda based on a reappraisal of relationships". *Invertebrate Systematics* **17**: 893-923.
* Brusca, R. C. & Brusca, G. J. (1990): *Invertebrates*. Sunderland, MA (USA): Sinauer Associates. ISBN 0-87893-098-1.
* Schotte, M., B. F. Kensley & S. Shilling (1995): "World list of Marine, Freshwater and Terrestrial Crustacea Isopoda". Washington, D.C., USA: National Museum of Natural History Smithsonian Institution. Ver en liña en Isopod.

### Outros artigos 
* Crustáceos
* Malacostráceos

### Ligazóns externas 
* Fotos 
* Crustáceos. Malacostráceos III. Isópodos  en Asturnatura .
Telson

[miniatura|250px|Esquema dun [camarón do xénero *Penaeus* co seu telson destacado en laranxa.]]
O **telson** é a última porción do corpo dos artrópodos, non segmentada (sen metámeros), e sen apéndices, ganglios ou outras estruturas metaméricas, que pode presentar, na súa base, ventralmente, o ano (final do tubo dixestivo) e/ou espiñas ou prolongamentos terminais.

O telson é unha peza ou somito, denominado ás veces *somito anal*,
[miniatura|250px|[Exopoditos, endopoditos e telson, no urópodo dun crustáceo.]]

Nos crustáceos decápodos macruros, o telson é a peza central dos urópodos, e é impar. Os urópodos son a parte final do corpo dos crustáceos; están a continuación do abdome ou pleon, e normalmente son laminares ou aplanados.

O telson, xunto cos urópodos, presenta forma de abano, polo que denominan tamén *abano caudal*. En ocasións, os urópodos poden traballar en conxunto co telson, utilizando estes apéndices para axudarse nos seus desprazamentos (natación), xa que cun movemento brusco do abdome, o telson e os urópodos, conseguen propulsárense rapidamente cara a atrás. Tamén se usan para a protección dos ovos da femia.

## Notas 
## Véxase tamén 
### Bibliografía 
* Brusca, Richard C. & Gary J. Brusca (2003): *Invertebrates* 2nd ed. Sinauer Associates. ISBN 0-87893-097-3.
* Ruppert, E. E. & R. D. Barnes (1994): *Invertebrate Zoology* 6th ed. Saunders. ISBN 0-03-026668-8.

### Outros artigos 
* Urópodo
* Endopodito
* Exopodito
* Pixidio
As Bocas, Arealonga, Vilagarcía de Arousa

**As Bocas** é un lugar da parroquia de Arealonga no concello pontevedrés de Vilagarcía de Arousa, na comarca do Salnés. Tiña 272 habitantes no ano 2016 segundo datos do IGE, dos que 147 eran mulleres e 125 homes, o que representa manter a poboación que tiña en 2010, cando eran 271 veciños, e un aumento respecto a 2005, cando eran 255.

## Lugares e parroquias 
### Lugares de Arealonga 
### Parroquias de Vilagarcía de Arousa 
## Véxase tamén 
### Outros artigos 
* Lugares de Vilagarcía de Arousa
O Rueiro, Sisán, Ribadumia

**O Rueiro** é un lugar da parroquia de Sisán no concello pontevedrés de Ribadumia, na comarca do Salnés, segundo consta no Nomenclátor de Galicia . Non obstante, o IGE non rexistra habitantes neste lugar no censo de 2016 , polo que non se poden achegar datos da súa poboación.

## Lugares e parroquias 
### Lugares de Sisán 
### Parroquias de Ribadumia 
## Notas
José Alfonso Osorio Rodríguez

**José Alfonso Osorio Rodríguez**, coñecido como **Catuxo**, nado en Paradela (Barral, Castrelo de Miño) o 6 de xaneiro de 1904 e finado no mesmo lugar o 18 de abril de 1975, foi un comerciante e político galego.

## Traxectoria 
Militante de Unión Republicana. En xullo de 1936 era alcalde de Castrelo de Miño. Logo do golpe de Estado do 18 de xullo de 1936 pasouse á zona leal. Ao rematar a guerra foi detido e xulgado en Ourense por auxilio á rebelión na causa 755/39. Foi condenado a 12 anos e 1 día de prisión o 4 de marzo de 1942. Abríronlle expediente de responsabilidades políticas e foi declarado exento.

## Vida persoal 
Casou coa mestra nacional Luisa Novoa Vázquez, con quen tivo tres fillos: José Alfonso, María Luisa e David Adolfo.

## Véxase tamén 
### Ligazóns externas 
* Expediente de responsabilidades políticas de Alfonso Osorio Rodríguez, alias Catuxo.
A Caldigüela, Arealonga, Vilagarcía de Arousa

**A Caldigüela** é un lugar da parroquia de Arealonga no concello pontevedrés de Vilagarcía de Arousa, na comarca do Salnés, segundo consta no Nomenclátor de Galicia. Non obstante, o IGE non rexistra habitantes neste lugar no censo de 2016. Sitúase xunto á Caldigüela (O Carril).

## Lugares e parroquias 
### Lugares de Arealonga 
### Parroquias de Vilagarcía de Arousa 
## Véxase tamén 
### Outros artigos 
* Lugares de Vilagarcía de Arousa
Miami Marlins

Os **Miami Marlins** son un equipo profesional estadounidense de béisbol con sede na cidade Miami, Florida. O club compite na Major League Baseball (MLB) como membro da Divisón Leste da Nationa League (NL). O seu campo como local desde o ano 2012 é o Marlins Park, recinto con capacidade para 36.742 espectadores. Aínda que son un dos únicos dous equipos das Grandes Ligas que non posúen ningún título de división (xunto cos Colorado Rockies), os Marlins posúen dous trofeos da Serie Mundial.

## Notas
## Véxase tamén
### Ligazóns externas 
* Páxina oficial do equipo
Lingua suazi

A **lingua suazi** ou **swati** é unha lingua bantú do grupo nguni falada polo pobo pobo suazi. O número total de falantes en toda a rexión estímase que podería roldar os 3 millóns. A lingua é ensinada nas escolas de Swazilandia e nalgúns colexios surafricanos de Mpumalanga, particularmente nas áreas KaNgwane. O suazi é unha das linguas oficiais de Swazilandia (xunto co inglés), e unha das once linguas oficiais de Suráfrica.

## Notas 
## Véxase tamén 
### Outros artigos 
* Wikipedia en suazi
### Ligazóns externas 
*PanAfrican L10n page on Swazi
*Tinanatelo ne Tibongo tema Swati
Victoria Álvarez Ruiz de Ojeda

**María Victoria Álvarez Ruiz de Ojeda**, nada en Vigo o 21 de agosto de 1961 e finada na mesma cidade o 23 de setembro de 2018, foi unha profesora e investigadora galega, especialista na figura de Rosalía de Castro.

## Traxectoria 
Foi a segunda filla de María Victoria Ruiz de Ojeda e Luis Jacobo Álvarez Rodríguez, pintor, máis coñecido como San Luis. Licenciada en Filoloxía Hispánica en 1984 pola Universidade de Santiago de Compostela, foi profesora de ensino secundario en varios institutos, no de Mos nos últimos anos, e da Fundación Blanco Amor.

Colaborou en publicacións como *Anuario de Estudos Literarios Galegos*, *Grial, revista galega de cultura*, *Follas novas: revista de estudos rosalianos*, *Boletín da Real Academia Galega* e *Festa da Palabra Silenciada*.

## Publicacións 
* 
* *Entrevistas con E. Blanco-Amor*. Nigra. 1994. ISBN 84-87709-16-8. Con prólogo de Xesús Alonso Montero.
* 
* 
* 
* 
* 
* 
* 
* 
* 
* 
* *Rosalía de Castro para niños y jóvenes* . Madrid: Ediciones de la Torre. 2008. ISBN 84-7960-387-9.
* Colectiva: 
* 
* 
* 
* 
* 
* 
* 

## Recoñecemento 
En decembro de 2018 a revista do Centro de Estudos Galegos da Universidade Complutense de Madrid, *Madrygal*, adicoulle unha separata e en 2019 a Secretaría Xeral de Política Lingüística e o IES de Mos fixéronlle unha homenaxe.

A revista Grial fíxoa protagonista do nº 223 (2019): *Victoria Álvarez Ruíz de Ojeda: camiños explorados.*

## Vida persoal 
O 16 de xullo de 1997 casou con Xesús Alonso Montero.

## Notas 
## Véxase tamén 
### Bibliografía 
* 
* 
* , Patricia (2018). "Achegamento á vida e á obra de Victoria Álvarez Ruiz de Ojeda". *Madrygal* 21. pp 355-379. . .
* 

### Ligazóns externas 
* 20px "As casas de Rosalía en Padrón"
Texas Rangers

Os **Texas Rangers** son un equipo profesional estadounidense de béisbol con en Arlington, Texas, cidade sitauda na área metropolitana da Dallas-Fort Worth. O club compite na Major League Baseball (MLB) como membro da Divisón Oeste da American League (AL). Desde 2020 os Rangers xogan os seus partidos como local no Globe Life Field, reincto con capacidade para 40.300 espectadores. O nome do equipo procede das forzas de seguridade homónimas. A franquía foi fundada en 1961 co nome de Washington Senators. Despois da temporada de 1971 os Senators mudáronse a Arlington, debutando ese mesma primavera co seu actual nome.

## Notas 
## Véxase tamén 
### Ligazóns externas 
* Sitio web oficial
Claro de Vienne

San **Claro de Vienne**, tamén coñecido como **Claro do Delfinado** (en ), nado en data descoñecida en Saint-Clair-du-Rhône (Reino de Borgoña) e finado arredor de 660 en Vienne, foi un relixioso e abade cristián, venerado como santo na Igrexa católica.

## Biografía 
Nado no actual Saint-Clair-du-Rhône en data descoñecida, e finado arredor de 660. Claro foi abade do mosteiro de San Marcelo de Vienne, no Reino de Borgoña. No *Martiroloxio Romano* é lembrado deste xeito:

A *Vita sancti Clari* recolle a súa traxectoria.

## Culto 
O culto ao santo ten moita vitalidade na rexión de Vienne, onde está presente dende o século VIII, poucas décadas logo da morte do santo. A confirmación do culto veu por parte do papa Pío X en 1903. Levan a súa advocación dez parroquias da rexión do Delfinado, e varios lugares levan o seu nome. As súas reliquias están en Aix-les-Bains.

A súa memoria é o 1 de xaneiro; porén, na diocese de Viviers se traslada ao día seguinte. Nas dioceses de Annecy, Chambéry, Grenoble e Lión ten rango de festividade, e celébrase tamén o 2 de xaneiro.

## Notas 
## Véxase tamén 
### Ligazóns externas 
* Perfil en santiebeati.it
San Claro

## Santos
***San Claro de Vienne**, relixioso e abade, m. 660.
***San Claro de Nantes**, bispo de Nantes do século III.
***San Claro de Tours**, discípulo de san Martiño de Tours, m. 397.
A Pena, Arealonga, Vilagarcía de Arousa

**A Pena** é un lugar da parroquia de Arealonga no concello pontevedrés de Vilagarcía de Arousa, na comarca do Salnés. Tiña 55 habitantes no ano 2016 segundo datos do IGE, dos que 27 eran mulleres e 28 homes, o que representa un aumento respecto ó ano 2010, cando eran 51 veciños, pero un descenso respecto a 2005, cando eran 62.

## Lugares e parroquias 
### Lugares de Arealonga 
### Parroquias de Vilagarcía de Arousa 
## Véxase tamén 
### Outros artigos 
* Lugares de Vilagarcía de Arousa
Lingua kirundi

A **lingua kirundi** ou **rundi** é unha lingua bantú falada por case 9 millóns de persoas en Burundi e en partes adxacentes de Tanzania e a República Democrática do Congo, así como en Uganda. É a lingua oficial de Burundi. Kirundi é mutuamente intelixible co kiñaruanda, unha lingua oficial de Ruanda, e os dous forman un continuo dialectal coñecido como rwanda-rundi.

Os habitantes de Ruanda e Burundi pertencen a diferentes grupos étnicos: os hutus inclúen ós bakiga e outras etnias relacionadas (84%), os tutsis (15%), e os twa (1%) (un pobo pigmeo). A lingua é propia e nativa dos hutu, malia que os outros grupos étnicos presentes no país, como os tutsi, twa e hema adoptaron o kirundi.

## Notas 
## Véxase tamén 
### Outros artigos 
* Wikipedia en kirundi
### Bibliografía 
* Broselow, E. & Niyondagara, A.  (1990) *Feature geometry and Kirundi palatalization*. Studies in the Linguistic Sciences 20: 71-88.
* de Samie. (2009) *Dictionnaire Francais-Kirundi*. L'Harmattan. París.
* Goldsmith, J. & Sabimana, F.  (1989) *The Kirundi Verb*.  Modèles en tonologie.  Editions du CNRS. París.
* Meeussen, A.E. (1959) *Essai de grammaire Rundi*. Annales du Musée Royal du Congo Belge, Série Sciences Humaines - Linguistique, vol. 24. Tervuren.
* Myers, S. (1987) *Tone and the structure of words in Shona*.  PhD dissertation, University of Massachusetts, Amherst. Garland Press. Nova York.
* Ntihirageza, J.  (1993)  *Kirundi Palatization and Sibilant Harmony : Implications for Feature Geometry*. Master thesis, Southern Illinois University, Carbondale, Illinois.
* Philippson, G. (2003) *Tone reduction vs. metrical attraction in the evolution of Eastern Bantu tone systems*. INALCO. París.
* Sagey, E.  (1986)  *The Representation of Features and Relations in Non-Linear Phonology*. Doctoral dissertation, MIT, Cambridge, Mass.
* Zorc, R. D. & Nibagwire, L.  (2007) *Kinyarwanda and Kirundi Comparative Grammar*. Dunwoody Press.  Hyattsville.
O Porto, Arealonga, Vilagarcía de Arousa

**O Porto** é un lugar da parroquia de Arealonga no concello pontevedrés de Vilagarcía de Arousa, na comarca do Salnés, segundo consta no Nomenclátor de Galicia . Non obstante, o IGE non rexistra habitantes neste lugar no censo de 2016 , polo que non se poden achegar datos da súa poboación.

## Lugares e parroquias 
### Lugares de Arealonga 
### Parroquias de Vilagarcía de Arousa 
## Notas 
## Véxase tamén 
### Outros artigos 
* Lugares de Vilagarcía de Arousa
Luciano García Ventín

**Luciano García Ventín**, nado en Fondós (Quireza, Concello de Cotobade) o 20 de febreiro de 1892 e finado na mesma parroquia en 1960, foi un carpinteiro, ebanista e político galego.

## Traxectoria 
Emigrado no Brasil, retornou a finais dos anos vinte. Fundador da Sociedad de Agricultores y Obreros La Alianza de Quireza e dirixente até 1933 da Federación de Agricultores y Obreros del Ayuntamiento de Cerdedo. Foi elixido concelleiro de Cerdedo nas eleccións de maio de 1931 polo Centro Republicano Radical Socialista e foi primeiro tenente-alcalde. En febreiro de 1935 foi elixido primeiro vogal do Comité de Izquierda Republicana de Cerdedo presidido por Sabino Bugallo Valiñas. Pasou despois a militar no PSOE. Foi alcalde do Concello de Cerdedo en 1936.

Logo do golpe de Estado do 18 de xullo de 1936 estivo fuxido. Capturado pola Garda Civil o 4 de febreiro de 1937, foi trasladado á prisión provincial de Pontevedra o o 12 de febreiro. Foi xulgado en Pontevedra por rebelión militar, estivo varios meses en prisión e sufriu extorsión. Foi novamente detido en marzo de 1943, logo de que a Garda Civil atopase nun rexistro na súa casa unha pistola e libros de actas da sociedade La Alianza de Cerdedo. Finou en Quireza en 1964.

## Notas 
## Véxase tamén 
### Bibliografía 
* 

### Ligazóns externas 
* Luciano García Ventín, no Campo das Laudas
Trabanca

Como topónimo **Trabanca** pode referirse a:

;En Galiza
***Trabanca**, lugar da parroquia de Cela, no concello de Outeiro de Rei;
***A Trabanca**, lugar da parroquia de Padrón, no concello de Padrón;
***Trabanca Badiña**, lugar da parroquia de Arealonga, no concello de Vilagarcía de Arousa;
***Trabanca Sardiñeira**, lugar da parroquia do Carril, no concello de Vilagarcía de Arousa.

;Fóra de Galiza

;En Castela e León
***Trabanca**, concello da provincia de Salamanca.

## Véxase tamén
### Outros artigos
Sabino Bugallo Valiñas

**Sabino Bugallo Valiñas**, nado en Cerdedo-Cotobade, foi un comerciante e político galego.

## Traxectoria 
Dirixente da Sociedade de Labregos e Canteiros de Castro e membro do Centro Republicano Radical Socialista de Cerdedo. Coa folga xeral revolucionaria de 1934 foi cesado e detido o 11 de outubro. Procesado en Pontevedra, foi posto en liberdade o 14 de decembro de 1934 canda Carlos González Estévez, Antonio Sueiro Cadavid, Camilo Sueiro Bouzas, Francisco Varela Garrido, José Torres Paz e Alfredo Iglesias Álvarez. En febreiro de 1935 foi elixido presidente do Comité de Izquierda Republicana de Cerdedo.

Logo do golpe de Estado do 18 de xullo de 1936 estivo fuxido no monte. Logrou embarcar en Vilagarcía de Arousa cara a Cuba e logo marchou a Buenos Aires. Foille incoado expediente de responsabilidades políticas en 1940.
## Notas 
## Véxase tamén 
### Bibliografía 
*
Sulpicio o Pío

**Sulpicio o Pío**, finado en 647, foi un bispo franco, bispo de Bourges dende 624 até o seu pasamento. É venerado como santo na Igrexa católica.

## Biografía 
Naceu probablemente en Vatan, nunha familia da nobreza. Logo de ser ordenado sacerdote, entrou como capelán na corte dos francos de Clotario II.

Coa morte de santo Austrexesilio, foi elixido bispo de Bourges. Completou o proceso de cristianización dos seus fregueses, erradicando o paganismo e convertendo aos xudeus. Partecipou no concilio de Clichy de 627, e foi mestre de Remaclo e Desiderio de Cahors, posteriormente venerados tamén como santos. Desiderio de Cahors foi consagrado bispo por Sulpicio, e del escribiu unha *Vita*.

Opúxose ás tentativas hexemónicas de Dagoberto I, defendendo os privilexios da súa diocese. Dedicouse á atención aos pobres e enfermos da súa diocese, converténdose en obxecto da devoción popular xa antes do seu pasamento: a tradición conta que os seus funerais tiveron que ser atrasados para permitir a unha grande multitude render homenaxe aos seus restos mortais.

## Culto 
No *Martiroloxio Romano* é lembrado deste xeito no 17 de xaneiro:

É titular do seminario e da igrexa de San Sulpicio de París, e patrón dos padres sulpicianos.

## Notas 
## Véxase tamén 
### Ligazóns externas
Benito Colín Veiga

**Benito Colín Veiga**, nado en Foz cara a 1883 e finado en Lugo o 10 de decembro de 1936, foi un xastre e político galego.

## Traxectoria 
Xastre. Retornado da emigración en Cuba nos anos vinte, abriu unha xastrería na Praza do Lugar. Foi un dos fundadores da UGT de Cervo. Militante de Unión Republicana da que era tesoureiro do Comité local de Cervo en 1936. Logo da vitoria da Fronte Popular nas eleccións de febreiro de 1936, foi nomeado alcalde de Cervo en maio. Logo do golpe de Estado do 18 de xullo de 1936 foi detido o 21 de xullo. Xulgado en Lugo en consello de guerra por rebelión militar, foi condenado á pena de morte. Foi executado en Lugo 10 de decembro de 1936 con José María Correa Miranda.

## Véxase tamén 
### Ligazóns externas 
* Ficha en Represión franquista en Lugo
* Benito Colín Veiga, el fusilado alcalde de Cervo, y otros emigrantes políticos
Francisco Fuente Riego

**Francisco Fuente Riego**, nado cara a 1876, foi un comerciante e político galego.

## Traxectoria 
Emigrante retornado de Cuba. Fundou a Ferretería Fuente de Foz en 1900. Tesoureiro da Agrupación Socialista de Foz en 1934. Logo da vitoria da Fronte Popular nas eleccións de febreiro de 1936, foi nomeado alcalde de Foz en marzo. Logo do golpe de Estado do 18 de xullo de 1936 foi detido. Sufriu expediente de responsabilidades políticas.

## Homenaxes 
Dedicáronlle unha placa en Foz en 2008.

## Notas 
## Véxase tamén 
### Ligazóns externas 
* Ficha en Represión franquista en Lugo
Pinar

Como topónimo **Pinar** pode referirse a:

;En Galiza
***Pinar**, lugar da parroquia de San Sadurniño de Froián, no concello de Sarria;
***O Pinar**, lugar da parroquia de San Román de Montoxo, no concello de Cedeira;
***O Pinar**, lugar da parroquia de San Pedro de Nós, no concello de Oleiros;
***O Pinar**, lugar da parroquia de Vilaframil, no concello de Ribadeo;
***O Pinar**, lugar da parroquia de Sisán, no concello de Ribadumia;
***O Pinar de Martín**, lugar da parroquia de Aguiño, no concello de Ribeira;
***Pinar do Río**, lugar da parroquia de Serantes, no concello de Oleiros;
***O Camiño do Pinar**, lugar da parroquia de Visma, no concello da Coruña.

## Véxase tamén
### Outros artigos
Lingua kiñaruanda

A **lingua kiñaruanda** ou **lingua ruanda** (tamén coñecida como **kinyarwanda** ou **rwanda**) é unha lingua bantú falada por 12 millóns de persoas en Ruanda, República Democrática do Congo e partes do sur de Uganda.  É a lingua oficial de Ruanda e está estreitamente relacionada coa lingua kirundi, que é a oficial na veciña Burundi. 
  		  	
O kiñaruanda é unha das tres linguas oficiais de Ruanda (xunto co inglés e o francés), e é falada pola ampla maioría da poboación nativa. Isto contrasta coa maioría das nacións africanas modernas, cuxas fronteiras foron deseñadas polos poderes coloniais e non se corresponden cos límites étnicos ou os reinos precoloniais.

## Notas 
## Véxase tamén 
### Outros artigos 
* Wikipedia en kiñaruanda
### Bibliografía 
*
*
*
José Cela Míguez

**José Cela Míguez**, nado nos Vaos (Láncara) en 1897 e finado en Buenos Aires en 1969, foi un pintor e político galego.

## Traxectoria 
Emigrou con 16 anos a Arxentina. Retornou para facer o servizo militar. Ao rematalo volveu a Buenos Aires para evitar participar na guerra de Marrocos. Na capital bonaerense traballou nos tranvías. Retornou novamente a Galicia nos anos vinte. Pintor, en 1930 obtivo unha bolsa da Deputación de Lugo para cursar estudos de Belas Artes en Madrid. Militante de Izquierda Republicana.

Logo da vitoria da Fronte Popular nas eleccións de febreiro de 1936, foi nomeado alcalde de Láncara. Formou parte da representación galega que entregou o Estatuto de Autonomía de 1936 ao presidente das Cortes. Logo da golpe de Estado do 18 de xullo de 1936 traballou como mestre no lado republicano. Ao rematar a guerra foi encarcerado no campo de concentración Miguel de Unamuno. Xulgado en Aranjuez, foi condenado a prisión, permanecendo case un ano detido. Os seus irmáns Ramiro e Ramón Cela foron expedientados e sufriron prisión. Ao ser posto en liberdade regresou a Láncara en situación de prisión atenuada. En 1952 volveu marchar á Arxentina, onde morreu en 1969.

## Recoñecementos 
En 2009 o Concello de Láncara acordou poñer un busto do pintor.

## Notas 
## Véxase tamén 
### Ligazóns externas 
* Ficha en Represión franquista en Lugo
* José Cela Míguez, el pintor de Baos
Mastodonte

Un **mastodonte** (en  "peito" e ὀδούς, "dente") é calquera especie dos extintos *mammutidae* proboscídeos do xénero ***Mammut*** que habitaron en América do Norte e América Central durante o Mioceno tardío até a súa extinción no Plistoceno, hai 10&nbsp;000 ou 11&nbsp;000 anos. Os mastodontes vivían en mandas e eran predominantemente animais que vivían nos bosques, que se alimentaban dunha dieta mixta obtida de follas e pasto, cunha preferencia estacional polas follas, de xeito semellante ós elefantes vivos.

*M. americanum*, o mastodonte americano, é a máis nova e mellor coñecida especie do xénero. Desapareceron de América do Norte como parte da extinción masiva da maioría da megafauna do Plistoceno, que puido estar relacionada coa sobre explotación dos cazadores clovis, e posiblemente ó cambio climático.

## Notas
Milwaukee Brewers

Os **Milwaukee Brewers** son un equipo profesional estadounidense de béisbol con sede na cidade de Milwaukee, Wisconsin. O club compite na Major League Baseball (MLB) como membro da Divisón Central da National League (NL). O nome recibe o seu equipo pola relación da cidade coa industria cervexeira (en inglés *brewer* significa cervexeiro). Desde o ano 2001 xogan os seus partidos como local no Miller Park, recinto con capacidade para 41.900 espectadores.

O equipo foi fundado en 1969 como os Seattle Pilots, equipo de expansión da American League (AL) en Seattle, Washington. Os Pilots xogaban os seus partidos como local no Sick's Stadium. Porén, despois dunha única temporada, o equipo mudouse a Milwaukee, adoptando o seu actual nome e xogando como locais no Milwaukee County Stadium. En 1998 a franquía uniuse á National League, sendo o único equipo das Grandes Ligas en xogar en catro divisións diferentes desde a súa implantación en 1969. A única aparición dos Brewers na Serie Mundial foi en 1982. Tras gañar a Serie Final da American League ante os California Angels, o equipo enfrontouse nas finais aos St. Louis Cardinals, perdendo finalmente 4−3. En 2011 conseguiron chegar á final da National League, mais volveron perder ante os Cardinals (4−2), os cales acabarían gañando posteriormente a Serie Mundial.

## Notas 
## Véxase tamén 
### Ligazóns externas 
* Sitio web oficial
Pereira, Arealonga, Vilagarcía de Arousa

**Pereira** é un lugar da parroquia de Arealonga no concello pontevedrés de Vilagarcía de Arousa, na comarca do Salnés. Tiña 81 habitantes no ano 2016 segundo datos do IGE, dos que 45 eran mulleres e 36 homes, o que representa un descenso respecto ós anos 2010, cando eran 95 veciños, e 2005, cando eran 93.

## Lugares e parroquias 
### Lugares de Arealonga 
### Parroquias de Vilagarcía de Arousa 
## Véxase tamén 
### Outros artigos 
* Lugares de Vilagarcía de Arousa
Antonio López Blanco

**Antonio López Blanco** foi un político galego.

## Traxectoria 
Foi elixido concelleiro nas eleccións municipais do 23 de abril de 1933 integrando a candidatura da ORGA e foi alcalde de Samos. Militante do Partido Agrario Radical Gallego, logo da vitoria da Fronte Popular nas eleccións de febreiro de 1936, volveu ser nomeado alcalde de Samos. Logo do golpe de Estado do 18 de xullo de 1936 sufriu expediente de responsabilidades políticas.

## Notas 
## Véxase tamén 
### Ligazóns externas 
* Ficha en Represión franquista en Lugo
Casimir Funk

**Casimir Funk**, ou **Kazimierz Funk**, nado o 23 de febreiro de 1884 en Varsovia, Polonia e finado o 19 de novembro de 1967 en Nova York, Estados Unidos, foi un bioquímico de orixe polaca, xeralmente recoñecido por ser o primeiro en formular, en 1912, o concepto de vitaminas.

## Traxectoria 
Naceu en Varsovia o 23 de febreiro de 1884. Realizou os seus estudos universitarios en Berna, Suíza. En 1912 postulou a existencia dunha substancia chamada vitamina (do latín *vita*: vida e *amina*: composto de nitróxeno) ao estudar que as poboacións que consumían arroz integral tiñan maior resistencia ou eran menos proclives a contraer beriberi. Nacionalizouse estadounidense e faleceu en Nova York o 20 de novembro de 1967. A nova substancia chamada A descuberta polo Dr McCollum sería agregada á palabra vitamina, dando orixe á vitamina A; o mesmo aconteceu coa nova substancia chamada B ou tiamina descuberta polo Dr Robert Williams en 1936, dando orixe á vitamina B.

## Notas 
## Véxase tamén 
### Ligazóns externas 
* Harow, Benjamin *Casimir Funk: Pioneer in Vitamins and Hormones*. Dodd, Mead & Company, Nova York,N. Y., 1955. 209 páxinas.
* Biografía, .
* Biografía en faqs.org/nutrición, .